A-TTIA LUNTANU
( Finale 5.4.1996)
(Dedicata agli emigrati mistrettesi e scritta per il gruppo “Amastra”)
Brano cantato, per la prima volta, a Mistretta per la festa di San Sebastiano 1996 e   a Finale in occasione della XXI Sagra dell’Ulivo

U suli cumparìu ri la muntagna,
ma u scuru arristàu nto cori miu;
sinnî-u luntanu, strinciennusi li pugna,
pi avagghjari unni? Unni voli Ddiu.

Tuòrnu, mi rissi, nu-mmi scuòrdî-tia
e-mmancu ri me figghji, ucchjuzzi ruci;
nu mpò durari assai sta caristìa
e a rabbia ca mi fa-gghjttari vuci.

E’-VVITA CHISTA’ ? NO, CHISTA NE’-VVITA.
TORNA, AMURI MIU, TORNÊ-LUNTANU;
TI CÈRCHINU I TO FIHI NNÂ SCURATA
QUANNU L’ UCCHJUZZI A-PPAMPINEA  JANU.

PURU CO SULI CC’E’ N-MMI PARI JUÒRNU
PICCHI’ SENZA RI TIA NUN AVI LUCI;
O SCURU SUGNU E TUTTI I COSI NTUÒRNU
NTÒ PIÈTTU, U CORI MIU, NUN AVI PACI.

Nun dispirari, giovani mauzza  

Recitata

cô cori ru Signuri è-ggranni assai;
                    nna la firita ccì metti na pezza
e la spiranza n fa squagghjari mai.

                                                               Lucio Vranca